**Draga mea**

*Luca Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zboară păsări în zările-albastre,

Te mai simt cum treci prin inima mea,

Răscolesc, în suflet, poveştile noastre

Alungate de soartă pe margini de stea.

Plâng salcâmii cu flori condamnate,

Vântul bate pe câmpuri uitate-ntre noi,

Trec talazuri peste-a iubirii cetate,

Cum să-ntorc timpul, iubire-napoi?

-Dragul meu, primăvara această e tristă,

Ţi-aş zâmbi la fel ca-ntrecut, dar tu ştii...

Nu pot crede că ce-a fost, mai există,

Eu te chem neîncetat, dar nu vii!

Depărtarea te-a dus cu apusul în zare,

Pescăruşi ţi-au purtat pân-aici lacrima,

Ochii mei rătăcesc pierduţi peste mare,

Ce-am să fac? îmi întreb zi de zi inima.

Poate anii-au trecut fără rost aşteptând

Dragostea unei flori deja scuturate,

Am sperat să mă văd într-o zi alergând

Spre iubirea, din vise de îngeri lăsate!

-Zâna mea, eu trăiesc acum pentru tine,

Nici nu ştii câte stele din cer am rugat!

Te-am avut tot timpul aici lângă mine,

Tu îmi eşti Paradisul de flori, minunat!